**ЗАПОВЕД**

**№ ПО-09-800/12.11.2021 г.**

На основание чл.37в, ал.10 от Закона за собствеността и ползването на земеделските земи (ЗСПЗЗ) и т.10 от Заповед № РД 46-179/06.07.2021 г. на министъра на земеделието, храните и горите:

**н а р е ж д а м:**

1. Земи от държавния поземлен фонд, които не могат да се обособят в самостоятелни масиви и за тях не са сключени договори за наем или аренда, преди издаването на заповедта по чл.37в, ал.4 от ЗСПЗЗ да бъдат предоставени на ползвателите на съответния масив по тяхно искане.

2. Договорът се сключва за едногодишно ползване след заплащане на по-високата сума между най-високата тръжна цена за землището за земите от държавния поземлен фонд за годината и размера на средното годишно рентно плащане за землището в общината.

Контрол по изпълнението на заповедта възлагам на Пенка Михайлова-Трифонова – Главен директор на ГД”АР” в ОД „Земеделие” Ямбол.

Заповедта да се сведе до знанието на съответните длъжностни лица за сведение и изпълнение.

Настоящата заповед се обявява на електронната страница на ОД „Земеделие” Ямбол и информационните табла на ОСЗ гр.Елхово-офис гр.Болярово, ОСЗ гр.Елхово, ОСЗ „Тунджа – Ямбол”-офис Стралджа и ОСЗ „Тунджа – Ямбол” гр.Ямбол.

